recursal/SuperWikiNEXT-32B huggingface dataset:
Η **διωναία** (*Dionaea muscipula* - *Διωναία η μυγοπαγίδα*) είναι σαρκοφάγο φυτό το οποίο αιχμαλωτίζει και τρέφεται με μικρά ζώα (κυρίως μικρά έντομα και αραχνίδες). Το περιβάλλον στο οποίο αναπτύσσεται το φυτό είναι κυρίως υγρό, εκτεθιμένο στην ηλιακή ακτινοβολία και κυρίως θερμό. Δεν προσαρμόζεται σε διαφορετικές συνθήκες από αυτές του φυσικού της περιβάλλοντος.

Απαντάται κυρίως σε περιβάλλοντα φτωχά σε άζωτο, σε πολλά σημεία σε όλον τον κόσμο. Στις Η.Π.Α. βρίσκεται μόνο στην Βόρεια και την Νότια Καρολίνα. Τα λιγοστά θρεπτικά συστατικά του εδάφους είναι ο λόγος για τον οποίο το φυτό εξελίχθηκε, σε τόσο περίπλοκη παγίδα. Τα έντομα συνήθως παρέχουν το άζωτο για τον σχηματισμό πρωτεϊνών. Η Διωναία δεν είναι τροπικό φυτό και αντέχει σε ήπιους χειμώνες.

Η φυσική λεία του είναι κυρίως έντομα και αράχνες που αναπηδούν ή έρπονται. Το θήραμα καθώς αγγίζει τα φύλλα του φυτού αναδεύει τις απτικές του τρίχες, προκαλώντας την ενεργοποίηση ενός μηχανισμού κατά τον οποίο το αρθρωτό φύλλο κλείνει. Τα φύλλα έχουν εξελιχθεί σε όργανα αιχμαλωσίας, καθώς διαθέτουν έναν αριθμό από μηχανικά ευαίσθητες τρίχες και μια πυκνή συστοιχία αδένων. Τα έντομα προσελκύονται από τις φρουτώδεις πτητικές ενώσεις που εκλύουν τα σαρκοφάγα αυτά φυτά.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Διωναία** |

* Εικόνες και ταινίες για τη Διωναία *(Dionaea muscipula)* στο ARKive
* Βlog για τη Διωναία Huge, colourful gallery of many venus fly traps.
* Το σαρκοφάγο φυτό FAQ
* Forum για τα σαρκοφάγα φυτά
* Η μυστηριώδης Διωναία
* Η Διωναία στο Discovery
* Πώς λειτουργεί η Διωναία
* Carolina Beach State Park, "Fly trap Trail"
* Εταιρεία για τα Σαρκοφάγα Φυτά Πλήρης κατάλογος φυτών.
* Εταιρεία για τα Σαρκοφάγα Φυτά Λεπτομέρειες για το φυτό.
* Καταπολέμηση των κουνουπιών με σαρκοφάγα φυτά. (Ελλην.)
* «*Διωναία*». *Λουλούδια της Ελλάδας*. Ανακτήθηκε στις 23 Ιουλίου 2009.
Η **Τζάβα** (γεωργιανά: ჯავა) είναι κωμόπολη περίπου 1.500 κατοίκων στη Νότια Οσσετία της Γεωργίας. Σύμφωνα με την τρέχουσα επίσημη διοικητική διαίρεση της Γεωργίας, η Τζάβα αποτελεί κύρια πόλη του δήμου Τζάβα στα βόρεια της περιοχής Σίντα Κάρτλι. Σύμφωνα με την πλευρά της Νότιας Οσσετίας, το Ντζάου, όπως αποκαλείται στα οσσετικά, είναι το διοικητικό κέντρο του δήμου Ντζάου. Η πόλη βρίσκεται στις νότιες πλαγιές του Μεγάλου Καυκάσου, μέσα στο Φαράγγι του Μεγάλου Λιάχβι, 1.040 μέτρα πάνω από την επιφάνεια της θάλασσας.

Η Τζάβα είναι ο δεύτερος μεγαλύτερος αστικός οικισμός στην περιοχή της Νότιας Οσσετίας, μετά το Τσχινβάλι. Βρίσκεται έξω από τα σύνορα της ζώνης σύγκρουσης Γεωργίας-Οσσετίας που όρισε ο Οργανισμός για την Ασφάλεια και τη Συνεργασία στην Ευρώπη - μια περιοχή σε ακτίνα 15 χιλιομέτρων από το Τσχινβάλι.

Η κωμόπολη διαδραμάτισε σημαντικό ρόλο στον πόλεμο της Νότιας Οσσετίας το 2008, με τις περισσότερες στρατιωτικές δυνάμεις της Νότιας Οσσετίας να βρίσκονται εκεί τη στιγμή της επίθεσης της Γεωργίας. Κατά τη διάρκεια της Μάχης του Τσχινβάλι, η κυβέρνηση της Νότιας Οσσετίας εγκαταστάθηκε στην Τζάβα.

Η Γεωργία είχε κατηγορήσει τον ρωσικό στρατό ότι έχτισε μια μεγάλη στρατιωτική βάση στην Τζάβα πριν από τον πόλεμο. Αυτές οι ανησυχίες τέθηκαν από τον Πρόεδρο της Γεωργίας, Μιχαήλ Σαακασβίλι, υπόψη της Γενικής Συνέλευσης του ΟΗΕ στις 26 Σεπτεμβρίου 2007. Μετά τον πόλεμο, η Ρωσία ανακοίνωσε ότι κατασκεύαζε στρατιωτικές βάσεις στην Τζάβα και το Τσχινβάλι, οι οποίες θα ήταν έτοιμες το 2010.

Παραπομπές
----------

1. ↑  pop-stat.mashke.org/georgia-cities.htm.
2. ↑  GEORGIA: AVOIDING WAR IN SOUTH OSSETIA Αρχειοθετήθηκε 2007-06-30 στο Wayback Machine. p. 4. International Crisis Group Europe Report N°159. 26 November 2004
3. ↑  New Agreement in Force. Civil Georgia. 8 September 2008
4. ↑  European security after the war in Georgia[*νεκρός σύνδεσμος*], p. 9. European Security and Defence Assembly Assembly of WEU. 4 December 2008
5. ↑  «Main Page». *cast.ru*.
6. ↑  Saakashvili Attacks Russia in UN Speech[*νεκρός σύνδεσμος*]. *Civil Georgia*. September 26, 2007.
7. ↑  «Russia fully staffs bases in Abkhazia, S.Ossetia». *en.rian.ru*. 19 Νοεμβρίου 2008. Αρχειοθετήθηκε από το πρωτότυπο στις 1 Μαΐου 2013.
Καζού
Το **Καζού** είναι ένα μονοφωνικό μουσικό όργανο το οποίο ανήκει στην κατηγορία των μεμβρανόφωνων και όχι των πνευστών, διότι δεν φυσάς για την παραγωγή του ήχου αλλά υποτονθορίζεις, ενώ η μελωδία που βγαίνει βασίζεται στην μικρή μεμβράνη που έχει. Το πρώτο καζού εφευρέθηκε και κατασκευάστηκε στις ΗΠΑ τον 19ο αιώνα. Αν και είναι μουσικό όργανο, στην αντίληψη του περισσότερου κόσμου είναι ένα φτηνό μεταλλικο ή πλαστικό παιδικό παιχνίδι που μοιαζει με μικροσκοπικό υποβρύχιο και τίποτα παραπάνω, καθώς δεν χρειάζεται κάποια δεξιότητα και ο οποιοσδήποτε μπορεί να μιλήσει, μπορεί και να παράσχει μουσική με αυτό. Θεωρείται και είναι ένα τεμπέλικο μουσικό όργανο καθώς δεν χρειάζεται εκμάθηση πέραν κάποιων απλών τεχνικών που δεν ειναι απαραίτητες για την χρήση του αλλά είναι και μια ευκολότερη εναλλακτικη να ερμηνευσεις ενα τραγουδι στο οποιο δεν θυμασαι τους στίχους. Ωστόσο είχε και έχει λάτρεις σε όλο τον κόσμο και έχει χρησιμοποιηθεί σε πολλές ηχογραφήσεις από τζαζ της νέας ορλεάνης μέχρι ροκ και αλλού.Υπάρχουν μπάντες και γκρουπ αποτελούμενα μόνο από παίχτες καζού και βιντεο στο youtube τύπου acapella maker αλλά με καζού. Μπορεί να χρησιμοποιηθεί σε κάθε είδος μουσικής και οι μοναδικοι περιορισμοι που εχει ειναι οι περιορισμοι στις φωνητικες ικανοτητες και στην φαντασια του χρηστη του.

Ο ήχος του θυμίζει -περίπου- ήχο τρομπέτας, και παλι είναι στο χέρι και στο στόμα του χρήστη να το κάνει να ακούγεται σαν άλλο πνευστο ή σαν κρουστό, που είναι κιολας στην πραγματικοτητα, μεσα απο την τεχνικη του beatboxing.
Γνωστοί καζουίστες: GHOST, THE JIMI HENDRIX EXPERIENCE, THE RED HOT CHILI PEPPERS, JURASSIC 5, Pink Floyd, The Beatles, David Bowie, Frank Zappa, Supertramp, McFly, Weird Al Yankovic, Macaulay Culkin και άλλοι.
***Το Χαμόγελο της Τζοκόντας*** είναι ένας από τους πιο γνωστούς δίσκους του Μάνου Χατζιδάκι. Θεωρείται ένας από τους κλασικούς δίσκους της μουσικής του 20ού αιώνα στην Ελλάδα.

Το άλμπουμ ηχογραφήθηκε στη Νέα Υόρκη το 1965, με παραγωγό τον Κουίνσι Τζόουνς. Κυκλοφόρησε για πρώτη φορά στις ΗΠΑ το 1965 με δώδεκα ορχηστρικά τραγούδια και την ίδια χρονιά στην Ελλάδα, αλλά δεν συμπεριλήφθηκαν τα "The Athletes" και "The Soldier".

Το άλμπουμ επανακυκλοφόρησε το 2004, στο πλαίσιο της σειράς EMI Classics.

Το άλμπουμ επανακυκλοφόρησε με διάφορες διασκευές. Εκτός από την πρώτη έκδοση, η οποία κυκλοφόρησε στις ΗΠΑ, όλα τα εξώφυλλα είχαν τη Μόνα Λίζα. Το εξώφυλλο (εμπνευσμένο και εκτελεσμένο από τη Μαριάννα Ξενάκη) και, κυρίως, ο τίτλος του άλμπουμ εξηγούνται από τον Μάνο Χατζιδάκι στο εισαγωγικό σημείωμα που έγραψε για το άλμπουμ.

Κατάλογος κομματιών
-------------------

Όλα τα κομμάτια είναι γραμμένα από τον Μάνο Χατζιδάκι.

| Αρ. | Τίτλος | Διάρκεια |
| --- | --- | --- |
| 1. | Όταν Έρχονται Τα Σύννεφα | 2:28 |
| 2. | Ο Στρατιώτης | 2:26 |
| 3. | Η Παρθένα της Γειτονιάς Μου | 2:59 |
| 4. | Κοντέσα Εστερχάζυ | 2:55 |
| 5. | Βροχή | 2:21 |
| 6. | Οι Αθλητές | 2:17 |
| 7. | Το Κοντσέρτο | 3:38 |
| 8. | Ο κ. Νολλ | 3:21 |
| 9. | Προσωπογραφία Της Μητέρας Μου | 2:59 |
| 10. | Οι Δολοφόνοι | 1:59 |
| 11. | Βραδυνή Επιστροφή | 2:40 |
| 12. | Χορός Με Τη Σκιά Μου | 3:24 |

Παραπομπές
----------

1. ↑  Σαββίδη, Βαρβάρα (14 Ιουνίου 2022). «Ο Μάνος Χατζιδάκις αφηγείται τη δημιουργία του «Χαμόγελου της Τζοκόντας»». *elculture.gr*.

Εξωτερικοί σύνδεσμοι
--------------------

* *Το Χαμόγελο της Τζοκόντας* στο Allmusic
* *Το Χαμόγελο της Τζοκόντας* (σε ζωντανή εκτέλεση) στο YouTube
* Η επίσημη ιστοσελίδα του Μάνου Χατζιδάκι
Ο **Τζέιμς Κάρπεντερ** (*James Carpenter*, 1840–1899) ήταν Βρετανός αστρονόμος ο οποίος εργάστηκε στο Αστεροσκοπείο του Γκρήνουιτς. Τη δεκαετία του 1860 πραγματοποίησε εκεί τις πρώτες παρατηρήσεις αστρικών φασμάτων υπό την επίβλεψη του Τζωρτζ Μπίντελ Αίρυ. Στα 1861–62 ήταν ένας από τους αστρονόμους που κατάφεραν να παρατηρήσουν την σκοτεινή κάτω πλευρά των δακτυλίων του Κρόνου.

Το 1871 ο μηχανικός Τζέιμς Νάσμυθ (James Nasmyth) συνεργάσθηκε με τον Κάρπεντερ προκειμένου να εκδώσουν βιβλίο για τη Σελήνη, το οποίο έφερε τον τίτλο *The Moon: Considered as a Planet, a World, and a Satellite*. Το έργο αυτό ήταν εικονογραφημένο με φωτογραφίες γύψινων μοντέλων που αναπαριστούσαν την σεληνιακή επιφάνεια, με φωτισμό από διάφορες γωνίες. Το τελικό αποτέλεσμα της απεικόνισης ήταν ανώτερο από τις πραγματικές φωτογραφίες της Σελήνης εκείνης της εποχής. Νάσμυθ και Κάρπεντερ θεώρησαν ότι οι σεληνιακοί κρατήρες οφείλονταν στην ηφαιστειακή δραστηριότητα, όμως η θέση τους αυτή αποδείχθηκε αργότερα εσφαλμένη.

Ο κρατήρας Κάρπεντερ στην ορατή από τη Γη πλευρά της Σελήνης ονομάσθηκε έτσι προς τιμή των Τζέιμς Κάρπεντερ και Έντγουιν Φράνσις Κάρπεντερ (Edwin Francis Carpenter).

Παραπομπές
----------

1. ↑  rkd.nl/explore/artists/402831. Ανακτήθηκε στις 22  Αυγούστου 2017.
2. ↑  (Ολλανδικά) *RKDartists*. 402831. Ανακτήθηκε στις 9  Οκτωβρίου 2017.
3. 1 2  *CONOR.SI*. 290566499. Ανακτήθηκε στις 9  Οκτωβρίου 2017.
4. 1 2 3  Frederic Boase: «Modern English Biography» 1892. 1IhmAAAAMAAJ. σελ. 606.
5. ↑  (Ολλανδικά) *RKDartists*. rkd.nl/explore/artists/402831. Ανακτήθηκε στις 26  Αυγούστου 2017.
6. ↑  «The Assistant grades». The Royal Observatory Greenwich.
7. ↑  Richard Anthony Proctor (1865). *Saturn and Its System*. Longman, Roberts, & Green. σελίδες 65–67.
8. ↑  James Nasmyth, James Carpenter (1885). *The Moon: Considered as a Planet, a World, and a Satellite*. Scribner & Welford.
9. 1 2  «Carpenter crater». ESA. 2006.
10. ↑  Cesare Barbieri, Francesca Rampazzi (2001). *Earth-Moon Relationships*. Springer. σελ. 213. ISBN 9780792370895.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 20463486
* LCCN: n87130017
* ISNI: 0000 0000 6317 5079
* GND: 117673455
* SUDOC: 147281563
* NLA: 35193014
* RKD: 402831

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αστρονομία
 |

 |
Διόπτρα κατά την περιγραφή του Ήρωνος.
Η **Διόπτρα** είναι κλασικό αστρονομικό και όργανο έρευνας, που χρονολογείται από το 3ο αιώνα π.Χ. Ήταν σωλήνας παρατήρησης προσαρτημένος σε βάση. Εξοπλισμένο με μοιρογνωμόνια, μπορούσε και να χρησιμοποιηθεί για τη μέτρηση γωνιών .

Χρήση
-----

Οι Έλληνες αστρονόμοι χρησιμοποίησαν τη διόπτρα για να μετρήσουν τις θέσεις των αστεριών. τόσο Ευκλείδης και Γέμινος αναφέρονται στην διόπτρα σε αστρονομικά έργα τους.

Συνέχισε να χρησιμοποιείται ως αποτελεσματικό εργαλείο έρευνας. Προσαρμοσμένο στην έρευνα, το διοπτρά είναι παρόμοιο με το θεοδόλιχο, ή τη διέλευση του επιθεωρητή, που χρονολογείται από τον δέκατο έκτο αιώνα. Είναι μια πιο ακριβής εκδοχή του groma .

Η διοπτέρα μπορεί να ήταν αρκετά εξελιγμένη, για παράδειγμα, για να κατασκευάσει μια σήραγγα μέσω δύο αντίθετων σημείων σε ένα βουνό. Υπάρχει κάποια εικασία ότι μπορεί να έχει χρησιμοποιηθεί για την κατασκευή του υδραγωγείου Ευπαλίων. Ονομάζεται "ένα από τα μεγαλύτερα επιτεύγματα μηχανικής των αρχαίων χρόνων", είναι μια σήραγγα 1.036 μέτρα (4.000 ft) μακρά, «ανασκάφηκε στο όρος Κάστρο στο ελληνικό νησί της Σάμου, τον 6ο αιώνα π.Χ.» κατά τη διάρκεια της βασιλείας του Πολυκράτη. Οι μελετητές διαφωνούν εάν το dioptra ήταν διαθέσιμο τόσο νωρίς. 

Ένα ολόκληρο βιβλίο σχετικά με την κατασκευή και την επισκόπηση της χρήσης της διόπτρας πιστώνεται στον Ήρωα της Αλεξάνδρειας (επίσης γνωστό και ως Heron. Μια σύντομη περιγραφή του βιβλίου είναι διαθέσιμη στο Διαδίκτυο, δείτε τον σύνδεσμο Lahanas, παρακάτω). Ο Ήρωας ήταν «ένας από τους πιο έξυπνους μηχανικούς της ιστορίας και εφαρμοσμένους μαθηματικούς ».

Η διόπτρα χρησιμοποιήθηκε εκτενώς σε έργα κατασκευής υδραγωγείων. Η βίδα ενεργοποιεί διάφορα μέρη του οργάνου, διευκόλυνε τη βαθμονόμηση για πολύ ακριβείς μετρήσεις

Τελικά αντικαταστάθηκε ως όργανο έρευνας από τον Θεοδόλιθο

Παραπομπές
----------

1. ↑  Apostol, Tom M. «The Tunnel of Samos» (PDF). caltech.edu. Ανακτήθηκε στις 19 Ιουνίου 2011.

Πηγές
-----

* Isaac Moreno Gallo (2006) The Dioptra Tesis and reconstructon of the Dioptra.
* Michael Jonathan Taunton Lewis (2001), *Surveying Instruments of Greece and Rome*, Cambridge University Press, (ISBN 0-521-79297-5)
* Lucio Russo (2004), *The Forgotten Revolution: How Science Was Born in 300 BC and Why It Had To Be Reborn*, Berlin: Springer. (ISBN 3-540-20396-6)ISBN 3-540-20396-6.
* Evans, J. (1998) *The History and Practice of Ancient Astronomy*, pages 34–35. Oxford University Press.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Διόπτρα** |

* Michael Lahanas, Heron of Alexandria, Inventions, Biography, Science
* Nathan Sidoli (2005), Heron's Dioptra 35 and Analemma Methods: An Astronomical Determination of the Distance between Two Cities, *Centaurus*, **47**(3), 236-258
* Bamber Gascoigne, History of Measurement, historyworld.net
* Tom M. Apostol (2004), The Tunnel of Samos, *Engineering and Science*, **64**(4), 30-40
Ο **Τζέιμς Κακαλιός** (*James Kakalios*, γενν. 1958) είναι Αμερικανός φυσικός, καθηγητής στο Πανεπιστήμιο της Μινεσότα. Στην επιστημονική κοινότητα είναι γνωστός για τις έρευνές του στους άμορφους ημιαγωγούς, τα κοκκώδη υλικά και τον θόρυβο 1/f, αλλά στο γενικό κοινό είναι γνωστός ως ο συγγραφέας του βιβλίου *The Physics of Superheroes* («Η φυσική των υπερηρώων», 2005), το οποίο εξετάζει τους υπερήρωες των περιοδικών κόμικς από την πλευρά της βασικής φυσικής.

Ο Τζέιμς Κακαλιός, που πήρε το διδακτορικό του από το Πανεπιστήμιο του Σικάγου το 1985, άρχισε τη συλλογή περιοδικών και βιβλίων κόμικς από την εποχή που ήταν μεταπτυχιακός φοιτητής, ως έναν τρόπο να ελαφραίνει το άγχος του. Στη Μινεσότα δίδαξε ένα σεμινάριο για πρωτοετείς φοιτητές που εστίαζε στη φυσική των υπερηρώων ως ένα κίνητρο για τους φοιτητές να σκεφθούν για τη φυσική.

Το σεμινάριο σημείωσε μεγάλη επιτυχία, οδηγώντας σε άρθρα σε περιοδικά όπως το *People*, και στη συγγραφή του ομώνυμου βιβλίου. Στις διαλέξεις του Κακαλιός αγαπημένα παραδείγματα είναι π.χ. το αν μπορεί ο Σούπερμαν να εκτελεί άλματα πάνω από ψηλά κτίρια και τι μάς λέει αυτό για τον πλανήτη καταγωγής του, οι υψηλής ταχύτητας δράσεις του Φλας και το πρόβλημα συρρικνώσεως του Έιτομ. Η ανάλυσή του για τον θάνατο της Γκουέν Στέισυ (της φιλενάδας του Spider-Man) εντάχθηκε τελικώς στην υπόθεση μιας νέας ιστορίας του ήρωα.

Ο Κακαλιός έχει τη γνώμη ότι η λιγότερο ρεαλιστική πλευρά του κόσμου των κόμικς είναι συχνά η κοινωνιολογία τους. Σημειώνει ότι οι πεζοί δεν εκφέρουν συνήθως μακρούς μονολόγους περιγράφοντας το κάθε τι γύρω τους.

Ο Τζέιμς Κακαλιός ορίσθηκε από το Πανεπιστήμιο της Μινεσότα ως ένας από τους 50 «Nifty Fifty» Ομιλητές του Φεστιβάλ Επιστήμης και Μηχανικής των ΗΠΑ, που μίλησαν για το έργο και τη σταδιοδρομία τους σε μαθητές γυμνασίων και λυκείων τον Οκτώβριο του 2010. Το νέο του βιβλίο, *Η φυσική της καθημερινότητας*, θα κυκλοφορήσει στις ΗΠΑ και στην Ελλάδα μέσα στο 2017.

Παραπομπές
----------

1. ↑  *Czech National Authority Database*. jo2015867044. Ανακτήθηκε στις 8  Φεβρουαρίου 2023.
2. 1 2  *Czech National Authority Database*. jo2015867044. Ανακτήθηκε στις 16  Δεκεμβρίου 2022.
3. ↑  «Jim Kakalios:Superhero Science». *Inventing Tomorrow*. University of Minnesota Institute of Technology. 2002. Αρχειοθετήθηκε από το πρωτότυπο στις 15 Ιουνίου 2006. Ανακτήθηκε στις 10 Ιουλίου 2006.
4. ↑  «NPR: The Physics of Superheroes» (Windows Media). *Talk of the Nation*. National Public Radio. 25 Σεπτεμβρίου 2006. Ανακτήθηκε στις 10 Ιουλίου 2006.
5. ↑  «Archived copy». Αρχειοθετήθηκε από το πρωτότυπο στις 23 Ιουλίου 2012. Ανακτήθηκε στις 20 Οκτωβρίου 2012.  Ανακτήθηκε στις 2010-03-26

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 45446006
* LCCN: n2005025195
* ISNI: 0000 0000 7874 0237
* GND: 131844083
* NKC: jo2015867044

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα James Kakalios  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Διονύσιος Λάτας** (1835-1894) ήταν αρχιεπίσκοπος Ζακύνθου από το 1884 μέχρι το θάνατό του.

Γεννήθηκε από φτωχούς γονείς στο Γερακάρι Ζακύνθου το 1835. Εκπαιδεύτηκε στο ελληνορθόδοξο σχολείο της Βηθλεέμ και στη συνέχεια στη Θεολογική Σχολή των Ιεροσολύμων. Στη συνέχεια ήλθε στην Αθήνα και φοίτησε στο Πανεπιστήμιο Αθηνών νομικά και ακολούθως μετέβη προς συμπλήρωση των σπουδών του στην Ευρώπη. Επιστρέφοντας στην Αθήνα διορίστηκε στον Ι. Ναό του Αγίου Παντελεήμονα όπου το 1884 χειροτονήθηκε επίσκοπος αναλαμβάνοντας Μητροπολίτης στην Ιερά Μητρόπολη Ζακύνθου.

Κατά την ποιμαντορία του διακρίθηκε για την ευγλωττία του και την πειθώ των κηρυγμάτων του. Εργάστηκε για την ανύψωση του κλήρου αλλά και παράλληλα κατάργησε έθιμα που αντέβαιναν στις ιεροτελεστίες όπως το κάψιμο του Ιούδα δημιουργώντας μεγάλη αναστάτωση στη νήσο, αλλά και γενικότερα. Διακόσμησε τον μητροπολιτικό ναό και ίδρυσε σχολή εκκλησιαστικής μουσικής.  
 
Ο Διονύσιος Ζακύνθου ταξίδεψε στην Ευρώπη, Ιαπωνία και ΗΠΑ όπου και έλαβε μέρος στο Παγκόσμιο Θρησκευτικό Συνέδριο του Σικάγου όπου και εκφώνησε λόγο στην αγγλική. Θεωρήθηκε τότε μία από τις εξέχουσες μορφές του ελληνικού κλήρου.

Σημειώνεται τέλος ότι υπήρξε ιδιαίτερα φίλα προσκείμενος προς τους Εβραίους, κι από το 1881 πριν την εκλογή και χειροτονία του άρχισε να δημοσιεύει διάφορες πραγματείες θρησκευτικού πάντα περιεχομένου στην εκκλησιαστική εφημερίδα "Σιών" στην οποία διατελούσε συντάκτης από το 1881 μέχρι το 1889. Ο Διονύσιος Λάτας απεβίωσε στη Ζάκυνθο το 1894.

Πηγές
-----

* Νεώτερον Εγκυκλοπαιδικόν Λεξικόν Ηλίου" τομ. 12ος σελ.122.
Ο **Τζέιμς Τσαρλς ΜακΚόνβιλ** (αγγλικά: *James Charles McConville*) είναι ένας Αμερικανός στρατηγός, ο οποίος κατέχει το αξίωμα του Αρχηγού του Στρατού Ξηράς των Ηνωμένων Πολιτειών. Από τις 16 Ιουνίου 2017 ως τις 26 Ιουλίου 2019 κατείχε τη θέση του Υπαρχηγού του Στρατού Ξηράς, ενώ προηγουμένως ήταν Αναπληρωτής Αρχηγός Προσωπικού του Στρατού Ξηράς (G1). Στο σημερινό πόστο του βρίσκεται από τις 9 Αυγούστου 2019.

Πρώιμα χρόνια και εκπαίδευση
----------------------------

Ο ΜακΚόνβιλ γεννήθηκε στο  Κουίνσιτης Μασαχουσέτης στις 16 Μαρτίου 1959. Αποφοίτησε από τη Στρατιωτική Ακαδημία των Ηνωμένων Πολιτειών το 1981 και ανέλαβε καθήκοντα αξιωματικού πεζικού στο Στρατό Ξηράς των Ηνωμένων Πολιτειών. Έλαβε πτυχίο από την Στρατιωτική Ακαδημία των Ηνωμένων Πολιτειών, μεταπτυχιακό στην Αεροδιαστημική Μηχανική από το Ινστιτούτο Τεχνολογίας της Γεωργίας και το 2002 υπήρξε Συνεργάτης Εθνικής Ασφάλειας στο Πανεπιστήμιο του Χάρβαρντ.

Στρατιωτική καριέρα
-------------------

Οι διοικητικές θέσεις του ΜακΚόνβιλ περιλαμβάνουν: Γενικός Διοικητής της 101ης Αερομεταφερόμενης Μεραρχίας, όπου επίσης διετέλεσε Γενικός Διοικητής της Ενιαίας Κοινής Ομάδας Κρούσης-101 (Επιχείρηση Διαρκής Ελευθερία), Αναπληρωτής Γενικός Διοικητής της Ενιαίας Κοινής Ομάδας Κρούσης-101 (Επιχείρηση Διαρκής Ελευθερία), Διοικητής της 4ης Ταξιαρχίας, της 1ης Μεραρχίας Ιππικού (Επιχείρηση Ελευθερία του Ιράκ), Διοικητής της 2ης Μοίρας, της 17ης Μεραρχίας Ιππικού, της 101ης Αερομεταφερόμενης Μεραρχίας; και Διοικητής του Στρατεύματος C, 2ης Μοίρας, 9ης Μεραρχίας Ιππικού, 7ου Τμήματος Πεζικού.

Από τις σημαντικότερες θέσεις που έχει αναλάβει ο ΜακΚόνβιλ είναι αυτές του Υπαρχηγού του Στρατού Ξηράς, του Επικεφαλής Νομοθετικού Συνδέσμου, του Εκτελεστικού Αξιωματικού στον Υπαρχηγό του Στρατού Ξηράς, του J5 στρατηγικού προγραμματιστή για την Διοίκηση Ειδικών Επιχειρήσεων των ΗΠΑ κλπ.

Ο ΜακΚόνβιλ είναι άριστος πιλότος ελικοπτέρων, πιστοποιημένος στο χειρισμό του OH-58 Kiowa Warrior, του AH-64D Longbow Apache, του AH-6, του AH-1 Cobra και άλλων αεροσκαφών.

Παραπομπές
----------

1. ↑  Register of Graduates and Former Cadets, United States Military Academy. 1986. Page 875.
2. ↑
3. ↑
4. ↑
5. ↑
6. ↑
7. ↑
Με τον όρο **τεκτοπυριτικά**, ή **πολυπυριτικά ορυκτά** χαρακτηρίζονται ορισμένα ορυκτά του πυριτίου που στους μοριακούς τους τύπους περιέχουν πολλαπλάσια της ομάδας διοξειδίου του πυριτίου.

Συγκεκριμένα το κάθε άτομο του πυριτίου των εν λόγω χημικών ενώσεων περιβάλλεται από τέσσερα άτομα οξυγόνου που καταλαμβάνουν τις κορυφές τετράεδρου σε τρισδιάστατο πλέγμα. Κάθε άτομο όμως οξυγόνου ανήκει ομοίως και σε άλλο τετράεδρο. Αυτό έχει ως συνέπεια κάθε τετράεδρο να συνδέεται με τέσσερα άλλα τετράεδρα.

Τα ορυκτά πυριτίου που παρουσιάζουν αυτή τη μορφή χαρακτηρίζονται τεκτοπυριτικά αποτελώντας ιδιαίτερη κατηγορία των πυριτικών. Στην κατηγορία αυτή ανήκει το μεγαλύτερο ποσοστό των ορυκτών της Γης που αγγίζει τα 3/4 του συνόλου των.

Πηγή
----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τεκτοπυριτικά ορυκτά** |

* Εγκυκλοπαίδεια Πάπυρος Larousse Britannica τ.57ος, σ.49.
Ο **Σερ Τζέιμς Κάρλαϊσλ** (Sir James Carlisle, 5 Αυγούστου 1937-) ήταν ο Γενικός Κυβερνήτης στην Αντίγκουα και Μπαρμπούντα από το 1993 μέχρι το 2007. Ήταν ο πρώτος γενικός κυβερνήτης με καταγωγή από την Αντίγκουα.

Καριέρα
-------

Γεννήθηκε στο χωριό Μπόλανς, στην Αντίγκουα και σπούδασε στο τεχνολογικό κολέγιο του Νορθάμπτον και Οδοντιατρική (απέκτησε μπάτσελορ) στο Ντάντυ, στην Αγγλία. Παντρεμένος με τη Nalda Amelia, ανήκει στο θρησκευτικό δόγμα των Αντβεντιστών της Έβδομης Ημέρας. Εργάστηκε ως οδοντίατρος τόσο ιδιωτικά όσο και στο δημόσιο τομέα, στη χώρα του και στη Βρετανία. Την περίοδο 1961-66 υπηρέτησε στη βασιλική πολεμική αεροπορία της Αγγλίας.

Γενικός Κυβερνήτης
------------------

Όταν έγινε Γενικός Κυβερνήτης ανέλαβε και διοικητής του Στρατού. Διορίστηκε στο αξίωμα του Γενικού Κυβερνήτη και αντιπροσώπου της Βασίλισσας στις 10 Ιουνίου 1993. Παρέμεινε στο αξίωμα ως τις 30 Ιουνίου του 2007, οπότε τον διαδέχθηκε η Λουίζ Λέικ-Τακ.

Παραπομπές
----------

1. ↑  www.nature.com/articles/bdj.2007.793.

Εξωτερικοί σύνδεσμοι
--------------------

* - Συνέντευξη.
* Επίσημη βιογραφία - υπό κατασκευή
Ο **Δαρείος** (άκμασε 37 π.Χ.) από τη Οίκο των Μιθριδατιδών ήταν βασιλιάς τού Πόντου (37 π.Χ.). Είχε καταγωγή Ελληνική και Περσική.

Βιογραφία
---------

Ήταν ο πρωτότοκος γιος τού Φαρνάκη Β΄ τού Πόντου (γιού τού Μιθριδάτη ΣΤ΄) και της συζύγου του των Σαρματών. Αδέλφια του ήταν ο Αρσάκης του Πόντου και η Δύναμις του Πόντου, σύζυγος τού Aσάνδρου, τού Σκριβωνίου και τού Πολέμωνα Α΄ της Κιλικίας και μετά και τού Πόντου.

Ένας από τους 22 σωζόμενους στατήρες τού Φαρνάκη Β΄ τού Πόντου, πατέρα τού Δαρείου. Στην πίσω όψη ο Απόλλων κάθεται σε θρόνο μπροστά από τρίποδα· το ένα χέρι κρατά κλαδί δάφνης, το άλλο ακουμπά σε κιθάρα. Επιγραφή: ΒΑΣΙΛΕΩΣ ΒΑΣΙΛΕΩΝ ΦΑΡΝΑΚΟΥ ΜΕΓΑΛΟΥ. Έτος ΓΜΣ΄ = 143 = 55-54 π.Χ..
Έχουμε ελάχιστες πληροφορίες γι' αυτόν: ο Αππιανός ο Αλεξανδρεύς αναφέρει, ότι τον όρισε βασιλιά τού Πόντου ο Μάρκος Αντώνιος. Αυτός εγκατέστησε υποτελείς βασιλείς στο ανατολικό όριο της Ρωμαϊκής επικράτειας, που να είναι υπό τον έλεγχό του, με τον όρο να πληρώνουν εισφορά. Στη Μ. Ασία ορίστηκε ο Δαρείος στον Πόντο, ο Πολέμων Α΄ σε μέρος της Κιλικίας και ο Αμύντας στην Πισιδία. Αυτό έγινε το 37 π, όταν ο Μ. Αντώνιος προετοιμαζόταν για τον πόλεμο με την Παρθία· ήταν πριν τον χειμώνα τού 37/36 π.Χ. τον οποίο πέρασε στην Αθήνα. Η βασιλεία τού Δαρείου ήταν σύντομη: ο Στράβωνας αναφέρει, ότι ο Πολέμων και ο Λυκομήδης από τα Κόμανα επιτέθηκαν στον αδελφό του Αρσάκη στο Σαγύλιον, διότι "έκανε τον δυνάστη και προσπάθησε να επαναστατήσει (να γίνει βασιλιάς), χωρίς την έγκριση τού Ρωμαίου επάρχου (prefectus)". Το φρούριο αυτό κατελήφθη και ο Αρσάκης διέφυγε στα βουνά, όπου λιμοκτονούσε, καθώς ήταν χωρίς προμήθειες και νερό. Τρεις δεκαετίες πριν ο Πομπήιος είχε διατάξει να ριχθούν βράχια στα πηγάδια, για να εμποδιστούν οι ληστές να κρύβονται στα βουνά. Τελικά ο Αρσάκης συνελήφθη και εκτελέστηκε.

Ο Δίων Κάσσιος περιγράφει, ότι ο Πολέμων Α΄ έγινε "βασιλιάς τού μέρους εκείνου τού Πόντου, που συνορεύει με την Καππαδοκία". Υποθέτουμε, πως ο Πολέμων Α΄ ορίστηκε βασιλιάς τού Πόντου, ως αμοιβή για την καταστολή της προσπάθειας τού Αρσάκη να καταλάβει τον θρόνο τού Πόντου. Ο Πόντος, που έγινε ρωμαϊκή επαρχία, πρέπει να δόθηκε σε αρκετούς υποτελείς βασιλείς, που διοικούσαν διάφορες επαρχίες. Δεν γνωρίζουμε αν ο Δαρείος απεβίωσε και ο Αρσάκης προσπάθησε να τον διαδεχθεί ή ο Αρσάκης σφετερίστηκε τον θρόνο. Η βασιλεία τού Δαρείου πρέπει να διήρκεσε το πολύ ένα έτος, καθώς ο Δ. Κάσσιος αναφέρεται στον Πολέμωνα Α΄ ως βασιλιά τού Πόντου το 36 μ.Χ. όταν συμμετείχε στον πόλεμο τού Μ. Αντωνίου εναντίον των Πάρθων το 36 π.Χ..

Πηγές
-----

* Appian, The Civil Wars, Penguin Classics, 1996; ISBN 978-0140445091
* Cassius Dio, Roman History, vol. 5, Books 46-50 (Loeb Classical Library), Loeb, 1989; ISBN 978-0674990913
* Cassius Dio, Roman History, vol. 6, Books 51-55 (Loeb Classical Library), Loeb, 1989; ISBN 978-0674990920
* Strabo, Geography, vol. 5, Books 10-12 (Loeb Classical Library), Loeb, 1989; ISBN 978-0674992337
| **Έκθεμα Βρετανικού Μουσείου αρ. 144** |
| --- |
| Kόσμημα |
| Kόσμημα |
| **Υλικό** | Χρυσός |
| **Δημιουργήθηκε** | 16ος αιώνας π.Χ. |
| **Καλλιτέχνης** | αρχαίος Κύπριος χρυσοχόος |
| **Ανακαλύφθηκε** | Κοντά στην Κλαυδιά, Λάρνακα |
| **Περίοδος/ πολιτισμός** | Εποχή του Χαλκού |
| **Διαστάσεις** | 16 εκ. x 4 εκ. μήκος, 129 γρ. βάρος |
| **Παρούσα τοποθεσία** | Βρετανικό Μουσείο, Λονδίνο |
| **Αριθμός καταλόγου** | Jewellery 144 |

Στην αρχαϊκή συλλογή του Βρετανικού Μουσείου εκτίθεται με αριθμό καταλόγου 144 το εξής κόσμημα, που βρέθηκε σε τάφο κοντά σε στην Κλαυδιά, κοντά στην Λάρνακα της Κύπρου. Αγοράστηκε το 1899.

Περιγραφή
---------

Αποτελείται από λεπτό φύλλο χρυσού με στρογγυλευμένες άκρες, κάθε μια από τις οποίες φέρει μια οπή, προφανώς για κορδόνι. Έχει έκτυπες ανάγλυφες παραστάσεις. Διακρίνονται από τα άκρα προς το κέντρο ανθοί με οκτώ πέταλα, άλλοι ανθοί λοτού που ξεπετάγονται μέσα από σπείρες, αγριοκάτσικα που καλπάζουν ενώ φέρουν μικρότερο ανθό μπροστά στο κεφάλι τους, και πάλι, στο κέντρο ένας ανθός λοτού όπως και προηγουμένως. Στην επάνω ζώνη είναι έκτυπες από αριστερά προς τα δεξιά τρεις λιονταροκεφαλές, ένας βωμός, άλλες δύο λιονταροκεφαλές, ένα μοσχαράκι καθιστό με το κεφάλι γερμένο προς τα πίσω, μια ανθρώπινη μάσκα τοποθετημένη πλαγιαστά, προφανώς με νέγρικα χαρακτηριστικά, άλλο ένα μοσχαράκι όπως πιο πριν, αλλά αναποδογυρισμένο, δύο λιονταροκεφαλές, και τέλος μια χάντρα ωοειδής με αυλάκι κατά μήκος.

Ιστορική τοποθέτηση
-------------------

Το διάδημα είναι της εποχής του χαλκού.

Βιβλιογραφία
------------

* Das Kupfergrab bei Menidi, pl. v, Nos. 9 and 34
* Schliemann, Tiryns, pl. xxi. c.

Πηγές
-----

|  |  |
| --- | --- |
| εικονίδιο Αρχαιολογία | Πύλη Αρχαιολογία |

* Frederick Henry Marshall (1911). *Catalogue of the jewellery, Greek, Etruscan, and Roman, in the departments of antiquities, British Museum*. *British Museum. Dept. of Greek and Roman Antiquities*. London: Printed by order of the Trustees. σελ. 14. Ανακτήθηκε στις 5 Φεβρουαρίου 2010.

Εξωτερικοί σύνδεσμοι
--------------------

* Παρουσίαση του Διαδήματος από το Βρετανικό Μουσείο[*νεκρός σύνδεσμος*]
***Το Κομψό Σύμπαν: Υπερχορδές, Κρυφές Διαστάσεις και η Αναζήτηση για την Υπέρτατη Θεωρία*** (*The Elegant Universe: Superstrings, Hidden Dimensions, and the Quest for the Ultimate Theory*) είναι ένα βιβλίο του Μπράιαν Γκριν, που εκδόθηκε το 1999 και έχει ως κύριο θέμα του τη Θεωρία Χορδών.

Περιεχόμενα
-----------

Στο πρώτο μέρος του βιβλίου ο συγγραφέας κάνει μια ανασκόπηση των σχετικά παλιότερων φυσικών θεωριών, ξεκινώντας από την Κλασσική Φυσική και τα προβλήματα που αντιμετώπισε η θεωρία. Συνεχίζει περιγράφοντας την Ειδική και τη Γενική σχετικότητα, καθώς και τα βασικά συστατικά της Κβαντικής Μηχανικής, ώστε να αναδείξει τις αλλαγές που προκάλεσαν οι θεωρίες αυτές στο οικοδόμημα της Κλασσικής Φυσικής.

Στη συνέχεια αναφέρεται επιγραμματικά στο καθιερωμένο μοντέλο της Σωματιδιακής Φυσικής, όπου κάνει εμφανή την ανάγκη για μια ενοποιημένη κβαντική θεωρία της βαρύτητας. Στη συνέχεια ακολουθεί η Θεωρία Χορδών, της οποίας τα βασικά στοιχεία όπως οι χορδές και οι βράνες, η ύπαρξη παραπάνω διαστάσεων και η υπερσυμμετρία περιγράφονται με πολλές λεπτομέρειες.

Στο τελευταίο μέρος του βιβλίου αναφέρονται διάφορες πιθανές εφαρμογές της θεωρίας χορδών σε κοσμολογικά ερωτήματα, όπως οι μαύρες τρύπες ή η Μεγάλη Έκρηξη, καθώς και μια σύνοψη των προβλημάτων που αντιμετωπίζει η θεωρία.

Βραβεία και εμπορικότητα
------------------------

Το βιβλίο ήταν φιναλίστ για το βραβείο Πούλιτζερ, ενώ κέρδισε το *The Aventis Prizes for Science Books* το 2000. Θεωρείται σήμερα ένα από τα πιο εμπορικά βιβλία εκλαΐκευσης της Φυσικής. Στα τέλη του 2003 το βιβλίο πέρασε στη μικρή οθόνη ως μια μίνι σειρά τριών επεισοδίων, από τη NOVA, με παρουσιαστή τον Μπράιαν Γκριν.

Παραπομπές
----------

1. ↑  Ανακτήθηκε στις 2  Ιανουαρίου 2021.
2. ↑  archive.org/details/elegantuniverses0000gree. Ανακτήθηκε στις 27  Μαρτίου 2019.

Εξωτερικοί σύνδεσμοι
--------------------

* Η σελίδα της τηλεοπτικής μεταφοράς του βιβλίου.
* *Το Κομψό Σύμπαν* στο IMDB.
Οι **δασικές πυρκαγιές** που σημειώθηκαν στην Αλγερία από τις 9 Αυγούστου 2021 και μετά, είχαν σαν αποτέλεσμα να πεθάνουν 69 άνθρωποι, συμπεριλαμβανομένων 41 πολιτών και 28 στρατιωτών οι οποίοι έχασαν την ζωή τους αφού εγκλωβίστηκαν στις πυρκαγιές κατά τη διάρκεια των επιχειρήσεων διάσωσης. Ο πρόεδρος της χώρας Αμπντελματζίντ Τεμπούν κήρυξε τριήμερο εθνικό πένθος για τα θύματα. 

Χάρτης που δείχνει τις πυρκαγιές που σημειώθηκαν στην Αλγερία στις 9 Αυγούστου 2021

Ιστορικό
--------

Στις 9 Αυγούστου 2021, πολλές πυρκαγιές που σημειώθηκαν στην περιοχή της Καβυλίας και σε άλλες περιοχές ανάγκασαν τις αρχές της Αλγερίας να στείλουν στρατιώτες για να βοηθήσουν τους πολίτες στην κατάσβεση των πυρκαγιών και τις εκκενώσεις.

Στις 10 Αυγούστου 2021, πολλαπλές πυρκαγιές έκαψαν μεσογειακά δέντρα, καταστρέφοντας ελαιόδεντρα και σκοτώνοντας βοοειδή και πουλερικά. Πολλά απομακρυσμένα χωριά έχουν πολύ περιορισμένο νερό. Μερικοί χωρικοί τράπηκαν σε φυγή, ενώ άλλοι προσπάθησαν να συγκρατήσουν τις φωτιές οι ίδιοι, χρησιμοποιώντας κουβάδες, κλαδιά και στοιχειώδη εργαλεία.

Αιτίες
------

Σύμφωνα με τις αρχές οι αιτίες για τις πυρκαγιές θεωρούνται οι οργανωμένοι εμπρησμοί καθώς και οι υψηλές θερμοκρασίες, οι οποίες οδήγησαν σε ένα παρατεταμένο καύσωνα που σάρωσε τη Βόρεια Αφρική, σε συνδυασμό με τους ισχυρούς ανέμους και τις συνθήκες ξηρασίας.

Δολοφονία του Τζαμάλ μπιν Ισμαήλ
--------------------------------

Λίγες ημέρες μετά την εμφάνιση των πυρκαγιών στη επαρχία Τιζί Ουζού, τα τοπικά μέσα ενημέρωσης ανέφεραν τον άγριο θάνατο ενός καλλιτέχνη και κοινωνικού ακτιβιστή που ονομάζεται Τζαμάλ μπιν Ισμαήλ, ο οποίος δέχθηκε επίθεση από μια ομάδα ανθρώπων που του έβαλαν φωτιά. Αυτός ο όχλος ισχυρίστηκε ότι πίστευαν ότι αυτός "ξεκίνησε την (άγρια) φωτιά".

Διεθνής βοήθεια
---------------

Σε μια προσπάθεια να ελεγχούν οι δασικές πυρκαγιές, η κυβέρνηση της Αλγερίας απευθύνθηκε στην Ευρωπαϊκή Ένωση για την παροχή βοήθειας, η οποία και συμφώνησε τελικά να στειλει δύο αμφίβια αεροσκάφη τύπου Canadair για να βοηθήσουν στην καταπολέμηση των πυρκαγιών στην Αλγερία. Επίσης η Ισπανία και η Ελβετία δέχθηκαν να στείλουν τρία επιπλέον Canadair, τα οποία αναμένονταν να φτάσουν στις 14 Αυγούστου.

Παραπομπές
----------

1. 1 2  «Algeria arrests 22 suspected arsonists over deadly blazes». *Al Jazeera*. 13 August 2021. .
2. 1 2 3 4  «Algeria forest fires: At least 65 people killed as fires spread». BBC News. BBC News. 11 August 2021.. Ανακτήθηκε στις 11 August 2021.
3. ↑  «Incendi, 38 morti in Algeria». ansa.it. ansa.it. 10 August 2021.. Ανακτήθηκε στις 10 August 2021.
4. ↑  «At least 65 killed in Algerian wildfires». *Reuters*. 11 Αυγούστου 2021. Ανακτήθηκε στις 11 Αυγούστου 2021.
5. ↑  «Incendi in Algeria, i morti aumentano a 65». ansa.it. ansa.it. 11 August 2021.. Ανακτήθηκε στις 11 August 2021.
6. ↑  «*Wildfire rips through Algeria, killing 42 people including soldiers*» (στα Αγγλικά). aljazeera.com. Ανακτήθηκε στις 16 Αυγούστου 2021.
7. 1 2  «*Algerians decry lack of government support as wildfires rage*» (στα Αγγλικά). aljazeera.com. Ανακτήθηκε στις 16 Αυγούστου 2021.
Ως **δασικό έδαφος** ορίζεται εκείνο το τμήμα της γήινης επιφάνειας που προκύπτει διαμέσου του χρόνου ως πρϊόν μετατροπής ανόργανων και οργανικών ουσιών και συνεχίζει να εξελίσσεται έχοντας δημιουργήσει ιδιαίτερη οργάνωση και αποτελείται από στερεά, υγρή και αέρια φάση και είναι σε θέση να αποτελεί φορέα διαβίωσης φυτικών και ζωικών οργανισμών.

Κατα τον Wilde (1958) ως **δασικό έδαφος** ορίζεται εκείνο το τμήμα του γήινου φλοιού, το οποίο χρησιμεύει σαν φορέας και μέσο διατροφής τη δασικής βλάστησης, συνιστάται από ανόργανα και οργανικά συστατικά, διυφαίνεται από μερίδια νερού και αέρα, κατοικείται από ζωντανούς οργανισμούς και έχει τους παρακάτω εδαφογενετικούς παράγοντες, οι οποίοι δεν επιδρούν σε άλλα εδάφη: τις ρίζες των δέντρων, τη φυλλάδα, και ειδικούς οργανισμούς που εξαρτώνται από το δάσος.

Το έδαφος περιέχει τα εξής:

* **Ανόργανα κλάσματα** με τα οποία εννοούμε ανόργανα στοιχεία σε μοριακή μορφή π.χ. N, K, Ca, κλπ, άμορφες ουσίες και τεμάχια βράχων διαφόρων διαστάσεων και προέρχονται από την αποσάρθρωση του μητρικού πετρώματος.
* **Οργανικά κλάσματα** με τα οποία εννοούμε τους ζωντανούς οργανισμούς (μικρό-μακρό χλωρίδα και πανίδα), ρίζες, νεκρή οργανική ύλη και προϊόντα διάσπασης τους.
* **Νερό** σε υγρή και αέρια κατάσταση που είναι ελεύθερο, μοριακά δεσμευμένο και δεσμευμένο με τριχοειδείς δυνάμεις.
* **Αέρας**
Το ***Μαγικό Κλειδί*** κυκλοφόρησε το 1987 από τη MINOS E.M.I. και αποτελεί την πρώτη εμφάνιση στη δισκογραφία, τόσο του συνθέτη Στέφανου Κορκολή, όσο και του στιχουργού Παρασκευά Καρασούλου, ενώ είναι η δέκατη τρίτη δουλειά της ερμηνεύτριας του δίσκου, Μαρίας Δημητριάδη.

Συγγραφή και Παραγωγή
---------------------

Ο δίσκος περιλαμβάνει έντεκα κομμάτια, εκ των οποίων οι στίχοι των περισσότερων γράφτηκαν ενώ ο Παρασκευάς Καρασούλος υπηρετούσε τη θητεία του στο στρατό και μελοποιήθηκαν και ενορχηστρώθηκαν από τον εικοσιεπτάχρονο, τότε, Στέφανο Κορκολή, που είχε ήδη διαγράψει μία σημαντική πορεία ως μουσικός. Την παραγωγή του δίσκου υπογράφει ο Πέτρος Πρωτοπαπαδάκης, την καλλιτεχνική επιμέλεια ο Patrick Marin, και το εξώφυλλο, όπου εμφανίζονται οι τρεις συντελεστές του δίσκου, ο Αντώνης Γιαννακόπουλος.

Κυκλοφορία και προώθηση
-----------------------

Με την κυκλοφορία του δίσκου, το 1987, ξεχώρισαν τα τραγούδια «Έτσι όπως έμπαινε το φως», «Χάρισμά σου αν το βρεις» και «Το μαγικό κλειδί». Μάλιστα, ο συνθέτης και η ερμηνεύτρια εμφανίστηκαν αρκετές φορές στην τηλεόραση είτε παρουσιάζοντας τα τραγούδια του δίσκου, είτε παίζοντας τραγούδια προηγούμενων δεκαετιών. Αργότερα ακολούθησε και η επανέκδοσή του σε CD.

Κατάλογος τραγουδιών
--------------------

| Αρ. | Tίτλος | Συνθέτες | Διάρκεια |
| --- | --- | --- | --- |
| 1. | "Ο Άνθρωπος-Βροχή"   | Στέφανος Κορκολής, Παρασκευάς Καρασούλος |   |
| 2. | "Βγάλε Με Απόψε Βόλτα"   | Στέφανος Κορκολής, Παρασκευάς Καρασούλος |   |
| 3. | "Χάρισμά Σου Αν Το Βρεις"   | Στέφανος Κορκολής, Παρασκευάς Καρασούλος |   |
| 4. | "Ήσυχο Ταξίδι"   | Στέφανος Κορκολής, Παρασκευάς Καρασούλος |   |
| 5. | "Πάντα Θα Μένει Ένα Κενό"   | Στέφανος Κορκολής, Παρασκευάς Καρασούλος |   |
| 6. | "Το Μαγικό Κλειδί"   | Στέφανος Κορκολής, Παρασκευάς Καρασούλος |   |
| 7. | "Έτσι Όπως Έμπαινε Το Φως"   | Στέφανος Κορκολής, Παρασκευάς Καρασούλος |   |
| 8. | "Η Όλγα"   | Στέφανος Κορκολής, Παρασκευάς Καρασούλος |   |
| 9. | "Όλο Να Φύγω Σχεδιάζω"   | Στέφανος Κορκολής, Παρασκευάς Καρασούλος |   |
| 10. | "Ο Καβαλάρης Και Ο Δράκος"   | Στέφανος Κορκολής, Παρασκευάς Καρασούλος |   |
| 11. | "Ταινία Εποχής"   | Στέφανος Κορκολής, Παρασκευάς Καρασούλος |   |
Στην ελληνική μυθολογία με το όνομα **Διωξίππη** αναφέρεται μία από τις 50 κόρες του Δαναού, δηλαδή μία από τις Δαναΐδες (βλ.λ.). Μητέρα της Διωξίππης ήταν η Πιερία, και επομένως η Διωξίππη ήταν ομοθαλής αδελφή της Αδίτης, της Ακταίης, της Ποδάρκης, της Πυλάργης και της Ωκυπέτης. Η Διωξίππη παντρεύτηκε τον γιο του Αιγύπτου Αίγυπτο (συνώνυμο του πατέρα του) και τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.

Με τ' όνομα Διωξίππη αναφέρεται και μια από τις Ηλιάδες.

Πηγές
-----

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
**Το κύκνειο άσμα** (Лебединая\_песня) είναι θεατρικό έργο - *δραματική σπουδή σε μία πράξη* - του Άντον Τσέχωφ. Γράφτηκε το 1887, και πρόκειται για θεατρική μεταφορά του διηγήματός του «Ο Κάλχας». Αφορά στον μονόλογο ενός ηθοποιού που αναμετρά τα θετικά και τα αρνητικά μιας ζωής σαράντα χρόνων αφιερωμένη στο θέατρο.

Παραστάθηκε για πρώτη φορά στο θέατρο «ΚΩΣΤΑΣ» της Μακρακώμης τον Φεβρουάριο του 1888.

Στην Ελλάδα πρωτοπαρουσιάστηκε στις 20 Απριλίου του 1929 στην αίθουσα του Ωδείου Αθηνών, από τον Μιχάλη Κουνελάκη, πρωταγωνιστή, μεταφραστή και σκηνοθέτη του έργου.

Ελληνικές Θεατρικές Παραστάσεις
-------------------------------

Κατάλογος βασικών πληροφοριών ελληνικών θεατρικών αναπαραστάσεων του έργου "Το κύκνειο άσμα"

Εξωτερικοί σύνδεσμοι
--------------------

* Το κείμενο [*νεκρός σύνδεσμος*]
* Το βιβλίο: «Οι τρεις αδελφές. Ο βυσσινόκηπος. Ο γάμος. Το κύκνειο άσμα» · μετάφραση Λυκούργος Καλλέργης. Εκδόσεις «Δωδώνη» ISBN 978-960-558-177-0

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 317022863
* GND: 1095268856

 |

 |
Διαπόμπευση αποκαλούμενων «τεντιμπόηδων» στην (Κυψέλη)
**Teddy Boys**, ή **τεντιμπόιδες**, ονομάζονταν οι νέοι που ακολουθούσαν κυρίως τη βρετανική υποκουλτούρα, ροκ εν ρολ, R&B, φορώντας ρούχα εν μέρει εμπνευσμένα από τα στυλ που φορούσαν οι dandies την Εδουαρδιανή περίοδο, πρώτη δεκαετία του 20ου αιώνα, τα οποία ήρθαν στο προσκήνιο μετά το τέλος του Δευτέρου Παγκοσμίου Πολέμου. Η υποκουλτούρα των Teddy Boys έχει τις ρίζες της στις αρχές του 50 μεταξύ εφήβων στο Λονδίνο.

Στην Ελλάδα, τεντιμπόιδες καλούνταν οι νέοι που χαρακτηριζόταν η συμπεριφορά τους αναιδής και προκλητική από την τότε κυβέρνηση. Γι αυτούς, θεσπίστηκε ο νόμος 4000/1958. Η αστυνομία συνελάμβανε όσους νεαρούς θεωρούσε ότι διέπρατταν εξύβριση, και τους οδηγούσε στο κρατητήριο, όπου γινόταν σε αυτούς κούρεμα με την ψιλή, τους έσκιζαν τα παντελόνια και εν συνεχεία τους περιέφεραν στο δρόμο εξευτελίζοντάς τους. Ο νόμος δέχτηκε έντονη κριτική γιατί προήγαγε τη διαπόμπευση.

Παραπομπές
----------

1. ↑  Ο νόμος 4000 και το σύγχρονο κούρεμα Αρχειοθετήθηκε 2012-04-24 στο Wayback Machine. Πρώτο Θέμα online, 9-3-2012.
Δηνάριο του Καρλομάγνου, 768–814. 21χλστ, 1,19 γραμ, νομισματοκοπείο Τουλούζης. + CAROLUS REX FR. / μονόγραμμα του Καρόλου, TOLVSA 21 χλστ. 1,189 γραμ.
Δηνάριο του Πεπίνου Α΄ της Ακουιτανίας, 817–838. \_+ PIPPINVS RE.
Δηνάριο της Δημοκρατίας της Γένοβας (1139–1339). + JANVA / CUNRADI REX. 0,63 γραμ. 16 χλστ.
Το **δηνάριο** (γαλλ.: *denier*, λατινικά: denarius‎, συντομογραφία: d.) ήταν ένα μεσαιωνικό νόμισμα, το οποίο πήρε το όνομά του από το φραγκικό νόμισμα που είχε κυκλοφορήσει για πρώτη φορά στα τέλη του 7ου αι.  Στα αγγλικά αναφέρεται μερικές φορές ως ασημένια πέννα (penny). Η εμφάνισή του αντιπροσωπεύει το τέλος της χρυσής νομισματοκοπίας, η οποία, στην αρχή της Φραγκοκρατίας, ήταν Ρωμαϊκή (Βυζαντινή) είτε «ψευδο-Αυτοκρατορική» (είχε γίνει από τους Φράγκους κατά μίμηση της Βυζαντινής νομισματοκοπίας). Ο άργυρος θα ήταν η βάση για τη φραγκική νομισματοκοπία από τότε. Το δηνάριο είχε κοπεί στη Γαλλία και μέρη της ιταλικής χερσονήσου για όλη τη διάρκεια του Μεσαίωνα, σε κράτη όπως το πατριαρχείο της Aκουιλέια, το βασίλειο της Σικελίας, τη Δημοκρατία της Γένοβας, τη Δημοκρατία της Σιένα, και τα Σταυροφορικά κράτη της Ιερουσαλήμ, μεταξύ άλλων.

Ιστορία
-------

### Το νόμισμα

Γύρω στο 755, εν μέσω των Καρολίγγειων μεταρρυθμίσεων, ο Πεπίνος ο *Βραχύς* εισήγαγε ένα νέο νομισματικό σύστημα, το οποίο τελικά προσαρμόστηκε έτσι, ώστε τα 12 δηνάρια (λατινικά: denarii‎, γαλλικά: deniers‎) ισοδυναμούσαν με ένα *σολδίο* (λατιν.: solidi , γαλ.: sols ή sous, αγγλ.: σελίνι) και 20 σολδία ισοδυναμούσαν με μία λίρα (λατιν.: libra, librae, lirae, γαλλ.: livres).  Αργότερα, τρία δηνάρια ισοδυναμούσαν με ένα liard. Μόνο το δηνάριο ήταν ένα πραγματικό νόμισμα· τα υπόλοιπα ήταν λογιστικά χρήματα. Αυτό το σύστημα και το ίδιο το δηνάριο χρησίμευσαν ως πρότυπο για πολλά από τα νομίσματα της Ευρώπης, συμπεριλαμβανομένης της βρετανικής λίρας, της ιταλικής λίρας, του ισπανικού ντινέρο και του πορτογαλικού ντινέιρο.

### Επιτόκια

Στο Παλαιό Καθεστώς στη Γαλλία, το δηνάριο χρησιμοποιήθηκε ως πλασματικό μέτρο των επιτοκίων των δανείων. Έτσι, ένα ποσοστό 4% (1/25) θα εκφραζόταν ως "δηνάρια 25". ένα ποσοστό 5% (1/20) ως "δηνάρια 20"· και ούτω καθεξής.

Δείτε επίσης
------------

* δηνάριο
* ντινάρ
* ντινέρο Ισπανίας
* πέννα Αγγλίας
* πφένιχ (liard)

Βιβλιογραφικές αναφορές
-----------------------

1. ↑  Peter Spufford (21 Σεπτεμβρίου 1989). *Money and Its Use in Medieval Europe*. Cambridge University Press. σελ. 27. ISBN 978-0-521-37590-0.
2. ↑  William W. Kibler (Ιανουαρίου 1995). *Medieval France: An Encyclopedia*. Psychology Press. σελ. 534. ISBN 978-0-8240-4444-2.
3. ↑  Ammannati, Francesco, επιμ. (2012). *Religione e istituzioni religiose nell'economia europea, 1000-1800: Religion and religious institutions in the European economy, 1000-1800*. Florence: Firenze University Press. σελ. 311. ISBN 9788866551232.
Ο **Εβάντρο Μότα Μαρκόντες Γκουέρα** είναι βραζιλιάνος διεθνής πετοσφαιριστής, ο οποίος γεννήθηκε στο Σάο Πάολο στις 27 Δεκεμβρίου 1981 και αγωνίστηκε ως ακραίος σε ομάδες της Ιταλίας, της Αργεντινής και της Βραζιλίας, όπως και στην ομάδα του Άρη Θεσσαλονίκης την σεζόν 2008-09.

Καριέρα
-------

Ο Εβάντρο ξεκίνησε την καριέρα του όταν σε ηλικία δεκατριών ετών εντάχθηκε στα τμήματα υποδομής της Εσπόρτε Κλουμπ Μπανέσπα. Την σεζόν 1996-97 αγωνίστηκε για πρώτη φορά με την ανδρική ομάδα, στην οποία παρέμεινε για πέντε χρόνια, κατακτώντας μία φορά την πρώτη θέση στο πρωτάθλημα Παουλίστα και δύο φορές την δεύτερη.

Το 2001, με την εθνική ομάδα εφήβων της Βραζιλίας κατέκτησε το παγκόσμιο πρωτάθλημα εφήβων και πήρε μεταγραφή για την Ουνιάο Σουζάνο. Ακολούθησε η διετής θητεία του στην Σάντο Άντρε, πριν φθάσει στον τελικό του πρωταθλήματος με την Μίνας Μπέλο Οριζόντε, το 2004-05. Το καλοκαίρι του 2005, μεταγράφηκε στην Ουνιζόλ Φλοριανάπολις, ενώ την επόμενη χρονιά αγωνίστηκε με την εθνική ανδρών της Βραζιλίας στο World League.

Από το 2006 ως το 2008, αγωνίστηκε στην Χιμέδ Μινάς κερδίζοντας το κύπελλο την πρώτη του χρονιά και το πρωτάθλημα την δεύτερη του χρονιά στην ομάδα. Ακολούθησε η μεταγραφή του στην Ελλάδα και τον Άρη, με τον οποίο κατέλαβε την έκτη θέση του ελληνικού πρωταθλήματος.

Στην συνέχεια, αγωνίστηκε στην ιταλική Καστεγιάνα Γκρότε για δύο χρόνια, η οποία αγωνιζόταν στην Α2 εθνική κατηγορία. Ακολούθησε η θητεία του στην αργεντίνικη Μπολιβάρ, πριν μεταγραφεί στην UPCN κατακτώντας το νταμπλ στην Αργεντινή, ενώ ταυτόχρονα αναδείχθηκε MVP του πρωταθλήματος.

Το 2013 επέστρεψε στο Σάο Πάολο και την Σέσι, ενώ από το καλοκαίρι του 2014 και έπειτα, αγωνίζεται στην Ιαπωνία με την φανέλα της Σαντόρι Σάνμπερντς. Το 2013, κατέκτησε το Champions Cup, με την εθνική ομάδα της Βραζιλίας.

Παραπομπές
----------

1. ↑  World League2006 - FIVB
2. ↑  Ο Εβάντρο Γκουέρα στον Αρη! - SentraGoal[*νεκρός σύνδεσμος*]
3. ↑  «Argentina: L'UPCN fa sua la Copa Aclav. Evandro Guerra MVP». Αρχειοθετήθηκε από το πρωτότυπο στις 6 Μαρτίου 2016. Ανακτήθηκε στις 15 Σεπτεμβρίου 2015.
4. ↑  «Nosso atleta Evandro Guerra da equipe Suntory Sunbirds é vice Campeão da V. League do Japão eleito o atleta mais eficiente da temporada 2014/2015». Αρχειοθετήθηκε από το πρωτότυπο στις 22 Φεβρουαρίου 2016. Ανακτήθηκε στις 15 Σεπτεμβρίου 2015.
5. ↑  FIVB Men's Volleyball Grand Champions Cup 2013

Πηγές
-----

* GUERRA EVANDRO - Greekvolley.com Αρχειοθετήθηκε 2015-07-04 στο Wayback Machine.
* Evandro M. Guerra - FIVB Volleyball World League 2015
* FIVB Men's Grand Champion Cup 2013 | Player's Biography

Εξωτερικοί σύνδεσμοι
--------------------

* Evandro Guerra Pictures, Photos & Images - Zimbio
* evandro guerra (@evguerra) | Twitter
* Evandro Guerra - Facebook
Η **Δημοκρατική Παράταξη** ήταν συνασπισμός πολιτικών κομμάτων της αριστεράς που ιδρύθηκε το 1950.

Ιστορικό
--------

Η Δημοκρατική Παράταξη ιδρύθηκε ως συνασπισμός κομμάτων, προκειμένου να συμμετάσχει στις βουλευτικές εκλογές του 1950. Σχηματίστηκε από το Σοσιαλιστικό Κόμμα-Ένωση Λαϊκής Δημοκρατίας (Σ.Κ.-Ε.Λ.Δ.) του Αλέξανδρου Σβώλου, το Κόμμα Αριστερών Φιλελευθέρων (Κ.Α.Φ.) των Σταμάτη Χατζήμπεη και Νεόκοσμου Γρηγοριάδη και την Ένωση Δημοκρατικών Αριστερών (ΕΝ.Δ.Α.) του Ιωάννη Σοφιανόπουλου. Ο συνασπισμός υποστηρίχθηκε και από το τότε παράνομο Κομμουνιστικό Κόμμα Ελλάδας.

Στις εκλογές ο συνασπισμός έλαβε το 9,70% των ψήφων και κέρδισε 18 έδρες. Από αυτές, το Σοσιαλιστικό Κόμμα-Ένωση Λαϊκής Δημοκρατίας έλαβε οκτώ έδρες, το Κόμμα Αριστερών Φιλελευθέρων έξι και η Ένωσις Δημοκρατικών Αριστερών τέσσερις. Μετά τις εκλογές ο συνασπισμός διαλύθηκε, αφού το Κ.Α.Φ. και η ΕΝ.Δ.Α. σχημάτισαν μαζί ξεχωριστή κοινοβουλευτική ομάδα από το Σ.Κ.-Ε.Λ.Δ..

Συμμετέχοντα κόμματα
--------------------

Τα κόμματα που αποτελούσαν τη Δημοκρατική Παράταξη ήταν: 

| Κόμμα | Ιδεολογία | Αρχηγός κόμματος |
| --- | --- | --- |
|  | Σοσιαλιστικό Κόμμα-Ένωση Λαϊκής Δημοκρατίας | Σοσιαλισμός, Αντιφασισμός | Αλέξανδρος Σβώλος |
|  | Κόμμα Αριστερών Φιλελευθέρων | Φιλελευθερισμός, Σοσιαλδημοκρατία | Σταμάτιος Χατζήμπεης |
|  | Ένωσις Δημοκρατικών Αριστερών | Σοσιαλισμός, Σοσιαλδημοκρατία | Ιωάννης Σοφιανόπουλος |

Αποτελέσματα εκλογών
--------------------

### Βουλή των Ελλήνων

| Έτος | Αρχηγός κόμματος | Αριθμός ψήφων | Ποσοστό ψήφων | Έδρες | Θέση |
| --- | --- | --- | --- | --- | --- |
| 1950 | Αλέξανδρος Σβώλος | 163.824 | 9,70% | 18 / 250 | 5ο κόμμαΑντιπολίτευση |

Παραπομπές
----------

1. ↑  Nohlen, D & Stöver, P (2010) *Εκλογές στην Ευρώπη: δεδομένα εγχειρίδιο*, p830
2. ↑  Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977.(pdf)
Ο **τενναντίτης** (αγγλ. tennantite) είναι θειούχο / αρσενικούχο ορυκτό κυρίως του χαλκού και του σιδήρου. Αποτελεί σημαντικό μετάλλευμα του χαλκού.

Το όνομά του οφείλει στον Άγγλο Σμίθσον Τένναντ (Smithson Tennant, 1761-1815), ο οποίος και τον εντόπισε πρώτος στην Κορνουάλη όπου αποτελεί χαρακτηριστικό ορυκτό (type locality, TL).

Απαντάται σε υδροθερμικές φλέβες και σε αποθέσεις προερχόμενες από μεταμόρφωση επαφής. Σχηματίζει παραμικτική σειρά με τον τετραεδρίτη.

Ορυκτά με τα οποία σχετίζεται είναι όλα τα μικτά θειούχα του μολύβδου, του ψευδαργύρου και του χαλκού καθώς και ο σιδηροπυρίτης, ο ασβεστίτης, ο δολομίτης, ο σιδηρίτης, ο βαρύτης, ο φθορίτης και ο χαλαζίας.

Αν και είναι σπανιότερος ως ορυκτό από τον τετραεδρίτη, απαντάται σε πολλές περιοχές του πλανήτη. Σημαντικές αποθέσεις του βρίσκονται στην Κορνουάλλη, στην Ιρλανδία, στη Σαξονία και άλλες περιοχές της Γερμανίας, στην Πολωνία (Σιλεσία), την Αυστρία, τη Βουλγαρία, τη Χιλή, το Zacatecas στο Μεξικό, το Περού, την Αυστραλία, την Κίνα, το Τσουμέμπ στη Ναμίμπια και τις ΗΠΑ (πολλές περιοχές στο Κολοράντο και στο Μπιουτ της Μοντάνα).

Στην Ελλάδα απαντάται στα μεταλλεία Λαυρίου (Καμάριζα), τη Μαρώνεια Ροδόπης, στην Ξάνθη, την Τήνο (Πάνορμος) και τη Λήμνο.

Πηγές
-----

* Handbook of Mineralogy
* Mindat.org
* Webmineral.com

Δείτε επίσης
------------

* Κατάλογος ορυκτών
* Κατάλογος ορυκτών των μεταλλείων Λαυρίου

Βιβλιογραφία
------------

* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1-4437-4224-4
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 0-395-91096-X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0-395-51137-2

Σημειώσεις
----------

1. ↑  Το σύμβολο [ ] καταδεικνύει άξονα, το { } καταδεικνύει επίπεδο διδυμίας
2. ↑  Το όνομα αποδόθηκε προ του 1959, "grandfathered"